Quina funció social té la SAREB, el banc dolent?

Mon, 09 May 2022 17:00:00 +0200

Albert Martín, periodista econòmic de "La tarda", considera que no es pot jutjar la SAREB -el banc dolent- en funció de si genera o no beneficis, de la mateixa manera que no es valora en el cas d'una escola o d'un hospital. Per això, si bé la societat, participada pels bancs i l'Estat, ha acumulat deutes, al capdavall ha evitat que es perdessin els estalvis dels clients de les entitats bancàries, objectiu per al qual es va crear. Ara, els fons d'inversió Blackstone i KKR són els encarregats de gestionar els actius de la SAREB, amb la qual cosa el govern s'estalviarà un 10% del que pagava fins ara perquè ho portessin 4 immobiliàries. Més enllà d'aquest estalvi, però, la decisió suposa que no es farà el que demanava part de la societat i Unides Podem: que els actius, 45.000 pisos, es posessin al parc públic d'habitatge.