La postpandèmia: repunten els contractes indefinits i cau Netflix

Mon, 25 Apr 2022 17:30:00 +0200

Aquesta setmana tornarem a tenir dades de l'atur i en principi seran bones, vaticina l'expert en economia de "La tarda", Albert Martín, però, al marge de com vagi l'atur, cal celebrar que hi ha hagut un canvi cabdal en els contractes, amb un repunt dels indefinits. Repassem aquest escenari mentre estem pendents de les negociacions col·lectives que han d'afectar els salaris amb el rerefons de l'inflació del 10%. Segons Martín, fa setmanes que creix la distància entre les parts i la negociació no pinta fàcil. A més, la patronal ara no veu bé que les pensions s'actualitzin amb l'IPC. L'ocupació és una de les cares de la postpandèmia, però una altra és la situació de Netflix. La plataforma, com Amazon o Zoom, és de les afavorides per la pandèmia, però ara, quan la covid remet, la situació canvia: Netflix va perdre 55.000 milions de dòlars de preu en borsa, un 36%. Estem mirant menys Netflix? Posaran anuncis trencant la seva pròpia llei d'or de no fer-ho?