La teva empresa vol contractar un jove pagat pels fons Next Generation? Clica aquí

Mon, 14 Mar 2022 17:00:00 +0100

Abordem l'apartat menys conegut dels objectius que es plantegen els fons de la Unió Europea Next Generation, el de la cohesió social. La Generalitat ha posat en marxa unes ajudes que hi ha el risc que passin desapercebudes per a les empreses més petites. Empreses, autònoms, cooperatives i entitats sense ànim de lucre poden sol·licitar els ajuts del SOC per a la contractació de joves.
L'objectiu és fomentar la contractació de treballadors de menys de 30 anys amb un contracte per un any mínim, a jornada completa, i amb un ajut que atorgarà el govern de 17.684 euros. Les empreses interessades podran buscar tant persones ja titulades, que poden accedir al contracte de pràctiques, com joves que no tenen cap titulació però que estan inscrites al SOC.
Ho expliquem amb el secretari General de Treball, Enric Vinaixa, i amb tots els oients, autònoms, empresaris, emprenedors que truquen al programa per plantejar les seves consultes, dubtes i aclariments.