La crisi xinesa d'Evergrande, el PIB català i una hipoteca per a l'Elisenda Carod

Mon, 27 Sep 2021 17:30:00 +0200

La immobiliària xinesa Evergrande té un deute d'un quart de bilió d'euros, que és més que tot el que genera Catalunya en un any, tot i que menys de la meitat que el deute que tenia Lehman quan va petar.
Quin és el perill que això suposa? Que es pugui malmetre la confiança en el sector xinès. I per entendre què vol dir confiança en l'àmbit bancari, el nostre col·laborador Albert Martín Vidal ens posa l'exemple d'una hipotètica Elisenda Carod amb una hipoteca al banc que, de cop i volta, no paga. La confiança que s'acaba de trencar afectaria també els companys de la Carod del programa de "La tarda", que es trobarien que el banc no els hi deixa ni un euro. Ara imagineu-vos si el deute que trenca la confiança és d'un quart de bilió.