El duel sobre l'austeritat a Europa: Draghi, 1 - Weidmann, 0

Mon, 25 Oct 2021 17:00:00 +0200

Avui a l'"Economia domèstica" parlem d'una guerra política o, més ben dit, d'una guerra de polítiques. I aquesta setmana hem viscut l'últim episodi de la que ha estat una de les més espectaculars de l'última dècada. Va ser la guerra sobre les polítiques que calien a Europa per fer front a la crisi, el pols entre austeritat i keynesianisme.
Al darrere del pols, dues cares: Mario Draghi, president del BCE del 2011 al 2019, i Jens Weidmann, president del banc central alemany, el Bundesbank, des del maig del 2011 fins a la setmana passada. Draghi, en plena crisi de les hipoteques, va dir allò de "farem el que calgui per salvar l'euro". Weidmann era partidari de l'austeritat. El 2019, el president de la Comissió Europea, Jean-Claude Juncker, va acabar intercedint en la confrontació lamentant que havia faltat solidaritat amb Grècia.