Què passa quan els diners que eren per al benestar es destinen a la guerra?

Mon, 28 Feb 2022 17:30:00 +0100

Les guerres normalment no estan pressupostades i costen diners. Els diners que un país destina a la guerra són diners que haurien estat destinats a coses més productives -o bé per a l'economia o bé per a la qualitat de vida dels ciutadans. I els impostos, que són importants per al manteniment d'infraestructures i per a les polítiques socials, quan creixen limiten la despesa de les famílies (el consum) i de les empreses (inversió). A més, hi ha un efecte psicològic que fa que una guerra es converteixi en un fre per a tota mena d'inversions i afavoreix que s'instal·li una mena d'idea universal d'"espera't una mica a veure com acaba això". Analitzem amb l'Albert Martín l'efecte que té en l'economia una guerra com la que afecta aquests dies Ucraïna.