El salari mínim interprofessional explicat a "una nena de sis anys"

Mon, 06 Sep 2021 17:00:00 +0200

Es calcula que 1,5 milions de persones, entre aquelles que cobren el salari mínim i convenis professionals que hi estan vinculats, es poden beneficiar de l'increment d'aquest sou que el govern espanyol i els agents socials han d'acabar de concretar. I darrere d'això, segons l'Albert Martín, el nostre "profe de classes particulars d'economia", hi ha l'intent d'acabar amb el que es considera un dels grans problemes de l'economia espanyola: la precarietat. Ara bé, la mateixa patronal, els representants dels empresaris, han tret un altre factor a considerar: per què no es té en compte el diferent cost de la vida de cada comunitat? Aquest càlcul diferenciador, l'INE no l'ha fet encara mai.